L 234/44 Den Europæiske Unions Tidende 10.9.2011 KOMMISSIONENS AFGØRELSE af 8. september 2011 om tilpasning til den tekniske udvikling af bilaget til Europa-Parlamentets og Rådets direktiv 2002/95/EF, for så vidt angår undtagne anvendelser af bly og cadmium (meddelt under nummer K(2011) 6309) (EØS-relevant tekst) (2011/534/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr (!), særlig artikel 5, stk. 1, litra b), og ud fra følgende betragtninger: (1) — Direktiv 2002/95/EF forbyder anvendelse af bly og cadmium i elektrisk og elektronisk udstyr, der markeds- føres fra den 1. juli 2006. (2) — Substitution af bly i PZT-baserede dielektriske keramiske materialer til kondensatorer, der indgår i integrerede kredsløb eller diskrete halvledere, er stadig ikke teknisk gennemførligt. Brug af bly i sådanne materialer bør derfor undtages fra forbuddet. (3) — Substitution af cadmium i fotoresistorer til analoge opto- koblere til anvendelse i professionelt lydudstyr er stadig ikke teknisk gennemførligt. Brug af cadmium i sådanne fotoresistorer bør derfor undtages fra forbuddet. En sådan undtagelse bør dog være tidsbegrænset, da der stadig forskes i cadmiumfri teknologi og der muligvis bliver erstatninger til rådighed inden for de næste tre år. () EUT L 37 af 13.2.2003, s. 19. (4) — Direktiv 2002/95/EF bør ændres i overensstemmelse hermed. (5) — Kommissionen har hørt de berørte parter i henhold til artikel 5, stk. 2, i direktiv 2002/95/EF. (6) — Foranstaltningerne i denne afgørelse er i overensstem- melse med udtalelse fra det udvalg, som er nedsat ved artikel 18 i Europa-Parlamentets og Rådets direktiv 2006/12/EF () — VEDTAGET DENNE AFGØRELSE: Artikel 1 Bilaget til direktiv 2002/95/EF ændres som angivet i bilaget til denne afgørelse. Artikel 2 Denne afgørelse er rettet til medlemsstaterne. Udfærdiget i Bruxelles, den 8. september 2011. På Kommissionens vegne Janez POTOCNIK Medlem af Kommissionen (?) EUT L 114 af 27.4.2006, s. 9.